Arve Lønnum jr.

Arve Lønnum jr. (født 21. oktober 1961 i Oslo) er en norsk advokat og politiker (FrP). Han var i perioden 2014–2017 en av fem riksrevisorer utpekt av Stortinget, og han ble gjenvalgt for periodene 2018–2021 og 2022–2025. I årene 2010–2013 var han revisorkollegiets nestleder.

Lønnum satt i Oslo bystyre 1988–1995 og 2003–2007. Han har blant annet vært leder for Oslo Fremskrittsparti 2001–2002 og leder for bystyregruppen 1990–1991. Han var også første vararepresentant på Stortinget for Oslo i perioden 1993–1997, og møtte tilsammen 110 dager. 

Arve Lønnum er utdannet cand.jur. fra Universitetet i Oslo (1995), og fikk advokatbevilling i 1997. Fra 2001 til 2015 var han partner i advokatfirmaet Ræder, før han startet Advokatfirma Lønnum DA.

Lønnum er sønn av FrP-kollega Arve Lønnum.

Referanser

Kilder

Eksterne lenker 
 

FrP-politikere i Oslo
Vararepresentanter til Stortinget
Norske riksrevisorer
Norske advokater